*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-2313/21

Sarajevo, 27.12.2021. godine

**Z A P I S N I K**

**28.REDOVNE SJEDNICE PREDSTAVNIČKOG DOMA PARLAMENTA FEDERACIJE BIH, održane 21.12.2021. godine**

Sjednica je počela u 10.22 u Hotelu Hills na Ilidži.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Dženana Hodžić, Faika Mujanović-Glamočanin i Elzina Pirić.

Zastupnička pitanja

Damir Mašić iskazao je nezadovoljstvo neprisustvom članova Vlade FBiH na sjednici.

 Prvo pitanje uputio je dopremijerki Vlade FBiH, a vezano za zaključak koji je na prošloj sjednici Dom usvojio, a kojim se nalaže Vladi FBiH, odnosno Federalnom ministarstvu finansija da stavi van snage spornu Odluku o zamjeni fiskalnih kasa. Ministrica je obećala da će ako Predstavnički dom izglasa takav zaključak, povući Odluku, ispred Kluba zastupnika SDP pita, da li je to učinjeno i ako jeste, kojeg dana, a ako nije zbog čega i kada se planira uraditi?

Drugo pitanje uputio je premijeru i Vladi FBiH, navodi da je iz medija saznao da je Vlada izdvojila navodno 800 hiljada konvertibilnih maraka za PR, te prije nego što poduzmu bilo kakve korake kao Klub i Parlament, traži da dostave informaciju da li su oni zaista u godini pandemije planirali 800 hiljada konvertibilnih maraka privatnoj PR kompaniji da promovira rad Vlade FBiH. Ako jesu, koji je bio prioritet Vlade FBiH i iz kojih razloga da se izdvoje tolika sredstva.

Marina Mujkanović prvo pitanje uputila je Vladi FBiH – da li će do kraja 2021. godine biti realiziran Zaključak kojega je usvojio Predstavnički dom Parlamenta FBiH u aprilu 2021. godine kojim se obavezuje Vlada FBiH u rebalansu budžeta iznađe dodatna sredstva za Zavod za transfuziologiju u iznosu od 375 hiljada konvertibilnih maraka za nabavku opreme.

Da li je realizovan Zaključak usvojen na tematskoj sjednici Predstavničkog doma, a vezano za stanje u zavodima za zbrinjavanje mentalno-invalidnih lica, koja je održana 04.12.2019. godine kojim je zadužena Vlada FBiH da pripremi prijedlog izmjena i dopuna Zakona o inspekcijama u Federaciji BiH kojim će se formirati inspektorat za socijalnu i dječiju zaštitu u čijoj nadležnosti bi bio između ostalog inspekcijski nadzor nad radom ustanova socijalne zaštite čiji je osnivač Federacija BiH.

Posljednje pitanje upućuje Federalnom ministarstvu zdravstva – da li je realizovan zaključak sa tematske sjednice Predstavničkog doma koja je održana 14.12., kojim je Federalno ministarstvo zdravstva zaduženo da predloži rješenje kojim će korisnicima smještenim u ustanove biti osiguran jednak nivo zdravstvene zaštite na području gdje ustanova djeluje bez obzira na područje kojem osiguranik pripada.

Jasmina Zubić pitanje je uputila Vladi FBiH – da li će u planu rada Vlade FBiH za 2022. godinu biti Zakon o zdravstvenom osiguranju?

Naredno pitanje – kada će se na dnevnom redu Doma naroda naći Nacrt Zakona o izmjenama i dopunama Zakona o vodama koji je usvojen na sjednici Predstavničkog doma Parlamenta FBiH 2019. godine.

Pokrenula je inicijativu prema Vladi FBiH da se u Budžetu Federacije BiH za 2022. godinu planiraju sredstva za dodjelu nagrada i priznanja davaocima krvi u Federaciji BiH sa prijemom kod premijera.

Obrazložila je inicijativu za koju je Odbor za ekonomsku i finansijsku politiku zadužio da izloži, te kazala da je Odbor usvojio Incijativu Udruženja poslodavaca komunalne privrede i donio zaključak da se Inicijativa za izmjene Pravilnika uputi kako bi se vodoprivredne naknade izuzele iz osnovice za obračun PDV-a. Odbor predlaže da se član 22. Pravilnika o primjeni Zakona o PDV-u dopuni novim stavom 3., koji glasi “poreska osnovica prometa dobara i usluga javnih preduzeća komunalne privrede jeste oporezivi iznos naknade u novcu stvarima ili uslugama koju obveznik primi ili treba da primi za isporučena dobra ili pružene usluge izuzev javnih prihoda od posebnih vodnih naknada.” Postojeći stavovi 3.,4.,5., i 6., postaju stavovi 4.,5.,6. i 7.

Sanela Prašović osvrnula se napitanje koje je Vladi FBiH uputila na prošloj sjednici, te ponovo pita – zašto su proveli proces postupka nabavke i izdvojili 814 hiljada i 905 konvertibilnih maraka za usluge PR promocije kada istovremeno imaju formiran Ured Vlade FBiH za odnose s javnošću i devet zaposlenih osoba.

Na osnovu kojih saznanja, analiza i informacija su utvrdili opravdanost da se ta stavka uvrsti u Budžet za 2021. godinu?

Temeljem kojih saznanja, analiza i inforamcija su utvrdili i kreirali to, napravili javni poziv? Traži da joj se dostave dokumenti koji potvrđuju opravdanost ove nabavke i traži da se dostave imena i prezimena, funkcija i radno mjesto onih koji su bili u Komisiji za izbor ponude za ovaj javni poziv.

Predložila je zaključak za dnevni red sjednice da se ta sredstva upute Udruženju “Srce za djecu oboljelu od raka” i u svrhu liječenja djece oboljele od raka.

Adis Arapović prvo pitanje – zašto Parlament FBiH nije u propisanom zakonskom roku dobio Nacrt Budžeta za 2022. godinu, i da li nas neusvajanje budžeta izlaže riziku od ustavne krize, raspuštanja Parlamenta i svih posljedica koje bi potom nastupile?

Pitanje je uputio Federalnom ministarstvu okoliša i turizma a vezana za aferu Rio Tinto, te ima li ima saznanja, da li kompanija Medeni Brijeg koja se povezuje sa istraživanjima i koja je sestrinska firma Likos Balkan Metals iz Bijeljine čiji je osnivač Likos Metal LTD iz Australije ima u planu iskopavanje litijuma na bilo kojem teritoriju Bosne i Hercegovine.

Adisa Kokić Hinović pokrenula je inicijativu prema Federalnom ministarstvu za rad i socijalnu politiku kojom traži da kreira a Vlada FBiH usvoji Nacrt Zakona o socijalnom poduzetništvu Federacije BIH te da isti u što kraćem vremenskom roku dostavi Parlamentu Federacije BiH.

Husein Rošić pitanje je uputio JP Ceste Federacije BiH, te kazao da je na prošloj sjednici postavio dva pitanja a tiču se brze ceste Bihać-Velika Kladuša i planskim aktivnostima rekonstrukcije, modernizacije magistralnih cesta na području Unsko-sanskog kantona te kazao na ova pitanja nije dobio odgovore.

Pokreće inicijativu prema Ministarstvu privrede Unsko-sanskog kantona a tiče se prekategorizacije lokalne ceste u regionalnu cestu prema graničnom prijelazu Hadžin Potok na području Grada Cazina. Traži da se postupi u skladu sa članom 9. da izvrše prekategorizaciju kako bi se Vlada FBiH mogla očitovati vezano za neophodna finansijska sredstva za rekonstrukciju istog i odrede broj regionalne ceste.

Goran Akšamija pitanje je uputio Zavodu za zdravstveno osiguranje i reosiguranje FBiH, kojim traži da odgovori na informaciju da nije izvršena distribucija određenih citostatika za peroralnu primjenu Kliničkoj apoteci Kliničkog centra Univerziteta u Sarajevu, odnosno kapecitabin tablete koje su trebale biti dostupne onkološkim pacijentima na dan 06.12.2021. godine.

Drugo pitanje uputio je Federalnom ministarstvu pravde – da li po ugovoru o volontiranju ustanove koje su u mogućnosti na osnovu postojećih zakonskih odredbi omogućiti ovaj vid djelatnosti imaju obavezu kod eventualnog osiguranja naknada za topli obrok i naknada za prijevoz volonterima plaćati tzv. male doprinose.

Adnan Efendić uputio je urgenciju prema Vladi FBiH, odnosno Federalnom ministarstvu energetike, rudarstva i industrije, a tiče se Zakona o javno-privatnom partnerstvu. Dva puta je pokretao inicijativu i traži da se taj Zakon što prije nađe pred Parlamentom.

Pokrenuo je inicijativu prema Vladi FBiH i Federalnom ministarstvu okoliša i turizma da se u parlamentarnu proceduru upute izmjene i dopune Zakona o upravljanju otpadom Federacije BiH, te da Ministarstvo putem izmjene i dopune Pravilnika upravljanja ambalažom i ombalažnim otpadom u skladu s direktivama Evropskog Parlamenta i Evropskog vijeća propiše mjere u pogledu smanjenja potrošnje plastičnih kesa u trgovinama.

Naredna inicijativa upućena je prema Vladi FBiH i Federalnom ministarstvu okoliša i turizma i Fondu za zaštitu okoliša FBiH da izradi i u parlamentrnu porceduru uputi Strategiju razvoja turizma Federacije BiH za 2021.-2027. godinu.

Pokrenuo je i inicijativu također prema Vladi FBiH i resornom ministarstvu okoliša i turizma Fondu za zaštitu okoliša FBiH, da izradi i u prlamentarnu porceduru uputi Strategiju okoliša Federacije BiH za period 2022.-2030. godina sa posebnim osvrtom na federalni plan upravljanja otpadom za propisani period.

Majra Dautbegović pitanje je uputila JP Autoceste FBiH i Ceste FBiH - šta je poduzeto i u kojoj fazi je relizacija obaveza koje proističu iz zaključka Doma naroda Parlamenta FBiH koji je usvojen 09.02.2017. godine a vezano za trasu autoputa na Koridoru Vc, da li su upoznate banke kreditori za Koridor Vc i jesu li obezbijeđena sredstva za realizaciju navedenih zaključaka te kakva dinamika realizacije je usvojena.

Mirsad Čamdžić pokrenuo je inicijativu prema Federalnom ministarstvu rada i socijalne politike za pokretanje aktivnosti, kako bi Zavod za penzijsko i invalidsko osiguranje imao zakonsku osnovu za izdavanje penzionerske kartice kojom se dokazuje status penzionera.

Miomirka Melank osvrnula se na inicijativu koju je pokrenula a odnosi se na Umjetničku galeriju BiH i ostalih sedam institucija. Traži da se iz interventnih sredstava izdvoji 100 hiljada konvertibilnih maraka za Umjetničku galeriju i 50 hiljada konvertibilnih maraka za Muzej književnosti i 50 hiljada konvertibilnih maraka za ostale institucije koje su u problemima.

Sanela Klarić kazala je da je pokrenula inicijativu za hitno izdavanje rješenja o uspostavi prijašnjeg stanja zemljišta na kojem je pokrenut projekt izgradnje obaloutvrde na Sanici rijeci prve kategorije a za koji je dozvola za građenje poništena. Na više adresa je uputila zahtjeve ovih građana između ostalog o Studiji utjecaja, da li je ikada provedena javna rasprava, a s druge strane da li je kažnjeno ovo preduzeće te smatra važnim da se očituje oko kamenoloma. Uputila je inicijativu prema Federalnoj upravi za inspekcijske poslove za hitno izdavanje rješenja o uspostavi prijašnjeg stanja a vezano za rijeku Drinu i Goražde.

Pitanje je uputila premijeru – šta se dešava sa Zakonom o izmjenama i dopunama Zakona o koncesijama. Ukoliko ne dobije odgovor, insistira da Dom na sljedećem zasijedanju ima ovaj Zakon na dnevnom redu.

Elma Đogić pripremila je set pitanja, koja će predati pisanim putem, a neka će postaviti usmenim putem.

Prvo pitanje uputila je Federalnom ministarstvu poljoprivrede, vodoprivrede i šumarstva, a vezano je za odgovor na pitanje koje je postavila u vezi preduzeća Agrokomerc d.d. Velika Kladuša koje se odnosi na izvještaje o provedbi finansijske konsolidacije ovog društva gdje traži od Ministarstva da dostavi 82 mjesečna izvještaja i 13 šestomjesečnih izvještaja o provedbi finansijske konsolidacije privrednog društva Agrokomerc zaključno sa 31.10.2021. godine. Traži zbog obimnosti materijala da joj se dostavi na CD-u.

Naredno pitanje uputila je predsjedavajućem Predstavničkog doma i računovodstvu, kojim traži da joj se dostavi podatak koliko putnih troškova i dnevnica je potrošeno za rad odbora i komisija u Predstavničkom domu Parlamenta FBiH za mandatni period 2018.-2022. godina i koji odbori i komisije su u pitanju.

Pitanje je uputila Etičkoj komisiji Predstavničkog doma Parlamenta FBiH-da li je ikada zasjedala Komisija i traži od sekretara da dostavi zapisnik s iste, budući da je bila predmetom rasprave.

Kenela Zuko kazala je da je 26.10. pokrenula inicijativu a tiče se uvođenja senzora djeci dijabetičarima do 26 godine, nakon toga kontaktirala je Federalno ministarstvo zdravstva i rečeno joj je da treba promijeniti određeni član, kako bi se sredstva mogla izdvojiti. Pokreće urgenciju za izmjenu odluke o utvrđivanju osnovnog paketa zdravstvenih prava prema Federalnom ministarstvu zdravstva, da pripremi izmjene odluke o utvrđivanju osnovnog paketa zdravstvenih prava, u dijelu koji se odnosi na tačku 9. stav 2. podtačku d), tako da u tački 2. podtačka d) glasi: ”Nabavka aparata i senzornih mjerača za kontinuirano mjerenje nivoa šećer a u krvi “ te uputi u proceduru.

Uputila je urgenciju vezanu za Inicijativu za planiranje i finansiranje Programa ranog otkrivanja karcinoma dojke na području Federacije BiH, 26.10., te na osnovu toga traži od Zavoda za javno zdravstvo da napravi prijedlog programa ranog otkrivanja karcinoma dojke.Troškovi prevencije bi se trebali podjednako finansirati iz budžeta kantona i budžeta Federacije BiH.

Albin Muslić komentirao je ranije postavljena pitanja na koja nije dobio odgovor, te uputio molbu Stručnoj službi da uzme u obzir sva pitanja na koja nije dobio odgovore kako bise to javno prezentiralo.Postavio je pitanje – kada će dobiti odgovore na ranije postavljena pitanja.

Naredno pitanje uputio je JP Autoceste Federacije BiH, a vezano je za izgradnju brze ceste Lašva-Nević Polje, rečeno je da će se graditi na proljeće 2022. godine. Navedeno je da će se graditi samo kroz poslovnu zonu Vitez i do Nević Polja, te pita – da li su građani drugog reda oni koji žive izvan Koridora Vc, a gravitiraju u tom putnom pravcu. Traži detaljan odgovor, zašto je i ko je preskočio prvu dionicu od Lašve do NevićPolja, odnosno kada će početi izgradnja cijele dionice. Traži da se javno i transparentno kaže kada će započeti izgradnja brze ceste za koju je osigurano 107 miliona konvertibilnih maraka.

Dževad Adžem pokrenuo je inicijativu a odnosi se na preuzimanje duga u trećoj tranši Stand by aranžmana kada je u pitanju Bosansko-podrinjski i Zapadno-hercegovački kanton: Obzirom da dugovanje Bosansko-podrinjskog i Zapadno-hercegovačkog kantona znatno utječe na finansijsku stabilnost ova dva kantona, predlaže Predstavničkom domu da usvoji inicijativu kojom se obavezuje Vlada FBiH da preuzme obaveze po kreditu ova dva kantona po osnovu treće tranše Stand by aranžama sa MMF-om i da s tim u vezi Vlada FBiH i Parlament FBiH, svako iz svoje nadležnosti donesu odluke kojim će Federacija BiH preuzeti obaveze o oba dugovanja u iznosu koji je naveden u ovoj incijativi.

Eldar Čomor pokrenuo je inicijativu prema Federalnom ministarstvu energije, rudarstva i industrije, kojom traži da Vlada FBiH hitno izvrši smjenu uprave u Tehničko-remontnom zavodu Hadžići d.d. te dao obrazloženje.

Nedžad Šećić prvo pitanje uputio je premijeru Vlade FBiH i Federalnom ministarstvu zdravstva – da li su upoznati sa činjenicom da je Federalna uprava za inspekcijske poslove bila u Univerzitetsko-kliničkom centru u Tuzli i ustanovila određene nepravilnosti prilikom imenovanja Upravnog odbora na UKC-u, ako je to tačno, šta će učiniti po tom pitanju.

Ponavlja naredno pitanje u ime Kluba a uputio ga je premijeru – da li su zdravstvene ustanove dostavile Informaciju o utrošku sredstava za borbu protiv COVID-19 a ako jesu, kada će Parlament FBiH dobiti tu informaciju.

Hasan Muratović pokrenuo je inicijativu, kojom traži da Predstavnički dom donese zaključak – zbog brige za zdravlje građana Federacije BiH i spriječavanja štetnih posljedica po okolinu i eko sistem obustavljaju se sve aktivnosti u vezi pregovora i priprema za ekspolataciju rude i litijuma na teritoriji Federacije BiH. Nalaže se Vladi FBiH da u roku od 90 dana pripremi zakon ili drugi propis koji će implementrati ovaj zaključak.

Tahir Nuhić pitanje je uputio Vladi FBiH i ministrici Milićević – zašto ne dostavljaju u parlamentarnu proceduru Zakon o doprinosima i Zakon o porezu nadohodak.

Naredno pitanje uputio je Vladi FBiH i Elektroprivredi BiH - zbog čega se povećava cijena električne energije?

Amela Kuskunović postavila je pitanja Vladi FBiH, Zavodu za javno zdravstvo i Federalnom ministarstvu zdravstva - šta je Zavod za javno zdravstvo učinio na rješavanju problema ugroženog mentalnog zdravlja djece i mladih ljudi u Federaciji BiH.

Dokle su došli preventivni programi za maligne bolesti u Federaciji kao i postojeća Strategija, usvojena a nikada revidirana iz 2012. godine.

Da li je i kada izrađen Program za dijagnosticiranje i terapijsko djelovanje pacijenata od rijetkih bolesti.

Alma Kratina osvrnula se na neusvojenu inicijativu, koju je pokrenula a tiče se izrade novog Porodičnog zakona i socijalne karte. Zahvalila se kolegama koji su na Odboru podržali ovu inicijativu ali se ne slaže sa mišljenjem Vlade FBiH. Kazala je da će inicijativu ponovo uputiti u proceduru.

U raspravi o dnevnom redu učestvovali su: Damir Mašić, Adnan Efendić i Irfan Čengić.

Data je pauza 15 minuta.

Nakon pauze, prešlo se na izjašnjavanje o prijedlozima za dnevni red.

Prijedlog Adisa Arapovića da se u dnevni red uvrsti tačka – Prijedlog Zakona o korištenju i nabavci službenih putničkih automobile u organima uprave FBiH – skraćeni postupak nije usvojen (23 glasa za, bez glasova protiv i 39 uzdržnaih glasova).

Sa 51 glasom za, bez glasova protiv i uz 17 uzdržanih glasova, usvojen je prijedlog Kluba zastupnika SDA da se u dnevni red uvrsti tačka – Rezolucija o osudi napada na ustavno-pravni poredak države Bosne i Hercegovine.

Sa 71 glasova za, bez glasova protiv i bez uzdržanih glasova, usvojen je prijedlog Sanele Prašović-Gadžo da se u dnevni red uvrsti tačka – Zaključak u vezi preusmjeravanja sredstava iz Budžeta FBiH za 2021. godinu za liječenje djece oboljele od karcinoma.

Prijedlog Kluba zastupnika HDZBiH-HNS da se u dnevni red uvrsti Rezolucija o zaštiti Ustava BiH, Ustava FBiH, međunarodnih sporazuma i pripadajućih aneksa, te provedbi presuda Ustavnog suda i Evropskog suda za ljudska prava, nije usvojen (20 glasova za, bez glasova protiv i 53 uzdržana glasa).

Prijedlog da se u dnevni red uvrsti Prijedlog Zakona o izmjeni i dopuni Zakona o penzijskom i invalidskom, predlagača Damira Mašića i Anera Žuljevića – skraćeni postupak, nije usvojen (31 glas za, bez glasova protiv i 40 uzdržanih glasova).

Sa 59 glasova za, bez glasova protiv i uz 16 uzdržanih glasova usvojen je prijedlog Kluba zastupnika SDA da se Prijedlog Zakona o izmjeni Zakona o pravima branilaca i članova njihovih porodica- skraćeni postupak uvrsti u dnevni red.

Sa 52 glasa za, bez glasova protiv i uz 14 uzdržanih glasova usvojen je prijedlog Kluba zastupnika SDA, da se u dnevni red uvrsti tačka, Prijedlog Zakona o dopuni Zakona o električnoj energiji – hitni postupak.

Irfan Čengić predložio je zaključak. Sa 51 glasom za, bez glasova protiv i uz 22 uzdržana glasa, usvojen je sljedeći:

Z A K LJ U Č A K

Zadužuje se Komisija za izbor i imenovanja da do tačke – Izbori i imenovanja definiše prijedlog kandidata za dopredsjedavajućeg Doma iz reda srpskog naroda.

Prijedlog da se Prijedlog Zakona o izmjenama Zakona o penzijskom i invalidskom osiguranju razmatra po hitnom postupku, usvojen je sa 70 glasova za, bez glasova protiv i sa sedam uzdržanih glasova.

Prijedlog da se Prijedlog Zakona o dopuni Zakona o električnoj energiji u FBiH razmatra po hitnom postupku, usvojen je sa 66 glasova za, bez glasova protiv i 14 uzdržanih glasova.

Sa 73 glasa za, bez glasova protiv i tri uzdržana glasa, usvojen je sljedeći:

D N E V N I R E D

1. Informacija o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog štaba Federalnog ministarstva zdravstva,
2. Prijedlog Zakona o izmjenama i dopunama Zakona o penzijskom i invalidskom osiguranju - hitni postupak,
3. Prijedlog Zakona o dopuni Zakona o električnoj energiji u FBiH –hitni postupak,
4. Prijedlog Zakona o izmjenama Zakona o prodaji stanova na kojima postoji stanarsko pravo – skraćeni postupak,
5. Prijedlog Zakona o Gradu Bosanska Krupa - skraćeni postupak,
6. Prijedlog Zakona o Gradu Orašje - skraćeni postupak,
7. Prijedlog Zakona o Gradu Lukavac - skraćeni postupak,
8. Prijedlog Zakona o Gradu Konjic - skraćeni postupak,
9. Prijedlog Zakona o Gradu Stolac - skraćeni postupak,
10. Prijedlog Zakona o Gradu Zavidovići - skraćeni postupak,
11. Prijedlog Zakona o izmjeni Zakona o pravima branilaca i članova njihovih porodica, predlagač: Klub zastupnika SDA – skraćeni postupak,
12. Prijedlog Zakona o slobodnim zonama u Federaciji BiH,
13. Prijedlog Zakona o gasovodu „Južna interkonekcija Bosna i Hercegovina i Republika Hrvatska“
14. Godišnji izvještaj o poslovanju JP Željeznice FBiH d.o.o Sarajevo za 2019. godinu
15. Izvještaj o radu FERK-a za 2020. godinu,
16. Prijedlog Finansijskog plana –Budžeta FERK-a za 2022. godinu,
17. Informacija Federalnog ministarstva energije, rudarstva i industrije u vezi povećanja cijena električne energije u Federaciji BiH,
18. Kvartalni izvještaj o dugu Q3/21,
19. Prijedlog Rezolucije o osudi napada na ustavnopravni poredak države Bosne i Hercegovine, predlagač Klub zastupnika SDA,
20. Zaključak u vezi preusmjeravanja sredstava iz Budžeta FBiH za 2021. godinu za liječnje djece oboljele od karcinoma, predlagač Sanela Prašović-Gadžo,
21. Izbori i imenovanja.
22. **Informacija o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog štaba Federalnog ministarstva zdravstva**

Informaciju je dostavila Vlada FBiH.

Goran Čerkez i Adna Dizarević-Maksumić dali su dodatno obrazloženje u vezi ove tačke dnevnog reda.

U raspravi su učestvovali: Belma Pojskić i Mara Đukić.

Predstavnički dom primio je k znanju Informaciju o epidemiološkoj situaciji Covid – 19 u FBiH na dan 29.11 i 13.12.2021. godine s prijedlogom naredbi i preporuka Kriznog štaba Federalnog ministarstva zdravstva.

1. **Prijedlog Zakona o izmjenama i dopunama Zakona o penzijskom i invalidskom osiguranju** - hitni postupak

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Vlada FBiH dostavila je dva amandmana, koja su postala sastavni dio Prijedloga Zakona ( Amandman I. na član 3 i član 10. brišu se. Amandman II – u članu 6. stav (1) mijenja se i glasi: U članu 79. stav (1) iza riječi „procenta porasta“ i riječi „stope rasta“ riječ „realnog bruto društvenog proizvoda „ zamijenjuju se riječima „bruto domaćeg proizvoda“.

Ispred Vlade FBiH dodatno obrazloženje dao je ministar Vesko Drljača.

U raspravi su učestvovali: Damir Mašić, Husein Rošić, Dževad Adžem, Jasmina Zubić, Zijat Mušić, Elvir Karajbić, Hajrudin Žilić i predsjednik Udruženja penzionera FBiH Redžo Mehić.

Dogovoreno je da se na rad pređe po tački 4. dnevnog reda, budući da radna tijela nisu razmatrala prijedloge zakona koji su u dnevni red uvršteni nakndno a Vlada FBiH se nije očitovala o podnesenim amandmanima.

**4. Prijedlog Zakona o izmjenama Zakona o prodaji stanova na kojima postoji stanarsko pravo** – skraćeni postupak

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je sa 75 glasa za, bez glasova protiv i bez uzdržanih glasova usvojeno.

U raspravi niko nije učestvovao.

Sa 72 glasa za, bez glasova protiv i bez uzdržanih glasova, usvojen je Prijedlog Zakona o izmjenama Zakona o prodaji stanova na kojima postoji stanarsko pravo.

Prešlo se na rad po tačkama: 5,6,7.,8.,9. i 10.

1. **Prijedlog Zakona o Gradu Bosanska Krupa - skraćeni postupak,**
2. **Prijedlog Zakona o Gradu Orašje - skraćeni postupak,**
3. **Prijedlog Zakona o Gradu Lukavac - skraćeni postupak,**
4. **Prijedlog Zakona o Gradu Konjic - skraćeni postupak,**
5. **Prijedlog Zakona o Gradu Stolac - skraćeni postupak,**
6. **Prijedlog Zakona o Gradu Zavidovići - skraćeni postupak,**

Prijedloge zakona utvrdila je Vlada FBiH.

Prijedloge zakona razmatrala su nadležna radna tijela i dostavila izvještaje.

Ispred Komisije ze lokalnu samoupravu obrazlagao je Irfan Čengić.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Bosanska Krupa, te pozvao zastupnike da se izjasne hoće li će se razmatrati po skraćenom postupku, a što je sa 61 glasom za, sedam glasova protiv i bez uzdržanih glasova usvojeno.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Orašje, te pozvao zastupnike da se izjasne hoće li će se razmatrati po skraćenom postupku, a što je sa 65 glasova za, devet glasova protiv i bez uzdržanih glasova usvojeno.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Lukavac, te pozvao zastupnike da se izjasne hoće li će se razmatrati po skraćenom postupku, a što je sa 64 glasa za, devet glasova protiv i bez uzdržanih glasova usvojeno.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Konjic, te pozvao zastupnike da se izjasne hoće li će se razmatrati po skraćenom postupku, a što je sa 67 glasova za, devet glasova protiv i bez uzdržanih glasova usvojeno.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Stolac, te pozvao zastupnike da se izjasne hoće li će se razmatrati po skraćenom postupku, a što je sa 60 glasova za, 11 glasova protiv i bez uzdržanih glasova usvojeno.

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona o Gradu Zavidovići te pozvao zastupnike da se izjasne hoće li će se razmatrati po skraćenom postupku, a što je sa 64 glasa za, devet glasova protiv i bez uzdržanih glasova usvojeno.

U raspravi su učestvovali: Damir Mašić, Salmir Kaplan i Mario Mikulić.

Pauza 15 minuta.

Nakon pauze, nastavljena je rasprava u kojoj je učestvovao Mirsad Čamdžić.

Data je pauza do 15,00.

Nakon pauze nastavilo se s raspravom u kojoj su učestvovali: Amer Obradović, Samira Begić, Irfan Čengić, Jasmina Zubić, Sabina Ćudić koja je tražila sa u Zapisnik uđe: „ da to danas činimo i kada se donese Odluka Ustavnog suda da smo danas neustavno djelovali da su bili oni koji su: a) nesvjesno neustavno djelovali, b) oni koji su svjesno neustavno djelovali pod izgovorom da nemaju zvaničnu odluku suda, i c) ona nekolicina nas koji su i prošli put glasali protiv ovog ustavnog sunovrata i koji će i danas glasati protiv kršenja Ustava FBiH.“

Sa 60 glasova za, 10 glasova protiv i šest uzdržanih glasova, usvojen je Prijedlog Zakona o Gradu Bosanska Krupa.

Sa 56 glasova za, 10 glasova protiv i sedam uzdržanih glasova, usvojen je Prijedlog Zakona o Gradu Orašje.

Sa 58 glasova za, 10 glasova protiv i šest uzdržanih glasova, usvojen je Prijedlog Zakona o Gradu Lukavac.

Sa 59 glasova za, devet glasova protiv i šest uzdržanih glasova, usvojen je Prijedlog Zakona o Gradu Konjic.

Nakon glasanja o Prijedlogu Zakonao Gradu Stolac, ispred Kluba zastupnika HDZBiH –HNS, Marijan Klaić tražio je pauzu pola sata.

Pauza pola sata.

Nakon pauze, predsjednik Kluba zastupnika HDZBiH-HNS zatražio je pojedinačno izjašnjavanje o Prijedlogu Zakona o Gradu Stolac.

Na osnovu pojedinačnog izjašnjavanja, sa 59 glasova za, osam glasova protiv i sedam suzdržanih glasova usvojen je Prijedlog Zakona o Gradu Stolac.

Sa 57 glasova za, sedam glasova protiv i šest uzdržanih glasova, usvojen je Prijedlog Zakona o Gradu Zavidovići.

1. **Prijedlog Zakona o dopuni Zakona o električnoj energiji u FBiH, predlagač Klub zastupnika SDA** –hitni postupak,

Prijedlog Zakona utvrdio je Klub zastupnika SDA.

Ispred Kluba zastupnika SDA dodatno obrazloženje dao je Adnan Efendić.

Klub zastupnika Naša stranka podnio je jedan amandaman.

U raspravi su učestvovali: Ivica Pavković, Safer Demirović, Sanela Klarić, Mujo Hasić i Adnan Efendić.

Amandman Kluba zastupnika Naša stranka, koji se odnosi na član 2. stav 2. nije usvojen (26 glasova za, sedam glasova protiv i 34 uzdržana glasa).

Sa 74 glasa za, bez glasova protiv i uz jedan uzdržani glas, usvojen je

Prijedlog Zakona o dopuni Zakona o električnoj energiji u FBiH.

1. **Prijedlog Zakona o izmjeni Zakona o pravima branilaca i članova njihovih porodica, predlagač: Klub zastupnika SDA** – skraćeni postupak

Prijedlog Zakona utvrdio je Klub zastupnika SDA.

Ispred Kluba zastupnika SDA dodatno obrazloženje dao je Adnan Efendić

Prije otvaranja pretresa, predsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je sa 59 glasa za, bez glasova protiv i 14 uzdržanih glasova usvojeno.

U raspravi su učestvovali: Zijat Mušić, Dževad Adžem, Tašo Dacić, ispred Saveza paraplegičara Mujo Aganović i Saveza slijepih boraca Bahrudin Mujkić.

Sa 70 glasova za, bez glasova protiv i pet uzdržanih glasova, usvojen je Prijedlog Zakona o izmjeni Zakona o pravima branilaca i članova njihovih porodica.

1. **Prijedlog Zakona o slobodnim zonama u Federaciji BiH**

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Ispred Vlade FBiH dodatno obrazloženje dao je ministar Zlatan Vujanović.

U raspravi je učestvovala Jasmina Zubić.

Sa 60 glasova za, šest glasova protiv i dva uzdržana glasa usvojen je Prijedlog Zakona o slobodnim zonama u Federaciji BiH.

1. **Prijedlog Zakona o gasovodu „Južna interkonekcija Bosna i Hercegovina i Republika Hrvatska**

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Nacrt ovog Zakona usvojen je na 16. redovnoj sjednici Predstavničkog doma održanoj 02.12.2021.

Ispred Ministarstva obrazloženje je dao Darko Pranjić.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su učestvovali: Albin Muslić, Sanela Klarić, Irfan Čengić,Bajro Makić, Mujo Hasić i Petar Galić.

Vlada FBiH dostavila je amandmane koji su postali sastavni dio Prijedloga zakona. Amandman I. U tekstu Prijedloga Zakona o gasovodu „Južna interkonekcija Bosna i Hercegovina i Republika Hrvatska“ član 10. briše se i zamjenjuje se novim članom, kako slijedi:

„Član 10.

1. Uslove zaštite okoliša za izgradnju gasovoda Južna interkonekcija Bosna i Hercegovina i Republika Hrvatska propisuje Federalno ministarstvo okoliša i turizma.
2. Okolinska dozvola izdata do dana stupanja na snagu ovog zakona smatra se rješenjem o odobravanju studije o procjeni uticaja na okoliš u smislu odredbi Zakona o zaštiti okoliša („Službene novine Federacije BiH“, broj 15/21) i ostaje na snazi 10 godina od dana njenog izdavanja.
3. Nakon isteka roka iz stavka (2) ovog člana, zaštita okoliša osigurava se na temelju važećeg Zakona o zaštiti okoliša i podzakonskih propisa.“

Amandman II. U članu 5. stav (4) se mijenja i glasi: „Investitor je dužan nakon puštanja u pogon gasovoda Južna interkonekcija Bosna i Hercegovina i Republika Hrvatska osigurati i njegov siguran rad i sve tehničke uslove za prihvatanje u transportni sistem gasa koji se uvozi iz različitih izvora sa spomenutog pravca i osigura njegov transport i nesmetanu isporuku potrošačima u saradnji s lokalnim energetskim kompanijama za distribuciju kao i osiguranje gasne dostupnosti svima koji su priključeni na transportni sistem, sa ciljem očuvanja postojećeg i razvoja novog tržišta prirodnog gasa.“

Amandman III.U članu 5. stav (2) alineja b) iza riječi „Mostar“ dodaju se riječi: „Gornji Vakuf – Uskoplje i Jajce“.

Predsjedavajući je kazao da je Vlada FBiH prihvatila dva amandmana Irfana Čengića: Amandman I. U članu 6. stav 1. iza teksta „vlastitim sredstvima investitora“, a prije teksta „te drugim izvorima finansiranja“ dodaje se novi tekst koji glasi: „prihodima ostvarenim naplatom transportnih/tranzitnih tarifa“. Amandman II. U članu 6. stav 2. iza teksta „realizacije projekta Južna interkonekcija BiH i Republika Hrvatska“ dodaje se tekst koji glasi:

„te osigurati potrebne garancije po kreditnim aranžmanima.“

Vlada FBiH prihvatila je amandman Petra Galića i Ante Bakovića: U članu 5. stav (2) alineja b) briše se i zamjenjuje se novim tekstom koji glasi:„Izgradnju odvojka za Mostar i Livno u drugoj fazi koja će započeti istovremeno sa radovima na prvoj fazi odnosno najkasnije odmah nakon okončanja prve faze.“

Vlada FBiH prihvatila jedan amanamdan Kluba zastupnika HDZBiH-HNS: U članu 5. stav (4) se briše i zamjenjuje se novim stavom koji glasi:

„Investitor je dužan nakon puštanja u pogon gasovoda Južna intekonekcija Bosna i Hercegovina i Republika Hrvatska osigurati njegov siguran rad i sve tehničke uslove za prihvatanje u transportni sistem gasa koji se uvozi iz različitih izvora sa pomenutog pravca da se osigura njegov transport i nesmetanu isporuku potrošačima u saradnji sa lokalnim energetskim kompanijama za distribuciju kao i osiguranje gasne dostupnosti svima koji su priključeni na transportni sistem sa ciljem očuvanja postojećih i razvoja novog tržišta prirodnog gasa.“

Drugi amandman Kluba zastupnika HDZBiH-HNS Vlada FBiH nije prihvatila i Klub je prihvatio očitovanje Vlade FBiH.

Amandmani koje su podnijeli Boro Krišto i Ilijana Dronjić kao i amandman Bajre Makića nisu razmatrani jer nisu podneseni u roku.

Sa 65 glasova za, bez glasova protiv i bez uzdržanih glasova usvojen je Prijedlog Zakona o gasovodu „Južna interkonekcija Bosna i Hercegovina i Republika Hrvatska.

Klub zastupnika SDP predložio je zaključak. Sa 63 glasa za, bez glasova protiv i bez uzdržnih glasova, usvojen je sljedeći:

Z A K LJ U Č A K

Obavezuje se Privredno društvo zaproizvodnju i transport BH Gasa d.o.o. Sarajevo da pristupi izradi Projekta koji će omogućiti priključak gasovoda Južnoj interkonekciji Tuzlanskom kantonu.

Prešlo se na tačku 2.dnevnoga reda.

**2. Prijedlog Zakona o izmjenama i dopunama Zakona o penzijskom i invalidskom osiguranju** - hitni postupak

Predsjedavajući je kazao da je Vlada FBiH prihvatila amandman Huseina Rošića: U članu 82. iza riječi: „po međunarodnim ugovorima“ dodaju se riječi: „i Sporazumom o međusobnim pravima i obavezama u sprovođenju penzijskog i invalidskog osiguranja („Službene novine Federacije BiH“, broj 24/00), zaključenog između nosilaca osiguranja u entitetima BiH“.

Iza stava (1) dodaje se novi st. (2) i (3), koji glase:„(2) Izuzetno, od stava (1) ovog člana, u slučaju da je zbirni iznos srazmjernih penzija ostvarenih u skladu sa Sporazumom iz stava (1) ovog člana manji od najnižeg iznosa penzije iz člana 81. ovog zakona, korisniku starosne, porodične, odnosno invalidske penzije pripada i razlika od zbirnog iznosa srazmjernih penzija do iznosa najniže penzije iz člana 81. ovog zakona. Pravo na isplatu razlike penzije do iznosa najniže penzije iz člana 81. ovog zakona, korisnik srazmjerne penzije ostvaruje od momenta podnošenja zahtjeva za ostvarivanje ovog prava, a u skladu sa stavom (3) ovog člana.

(3) Postupak i potrebnu dokumentaciju za ostvarivanje prava na razliku do iznosa najniže penzije iz stava (2) ovog člana uredit će nosilac osiguranja svojim aktom.“.

Vlada FBiH nije prihvatila amandman Dževada Adžema. Budući da zastupnik Adžem nije bio prisutan u sali, o njegovom amandmanu se nije izjašnjavalo. Vlada FBiH nije prihvatila amandman Kluba zastupnika SDP BiH te na osnovu pojedinačnog izjašnjavanja nije usvojen (39 glasova za, bez glasova protiv i 32 uzdržana glasa).

Klub zastupnika SDP BiH zatražio je pauzu 20 minuta.

Pauza

Nako pauze, prešlo se na glasanje o amandmanu I. Zijata Mušića, koji nije usvojen (24 glasa za, bez glasova protiv i 30 uzdržanih glasova). Amandman II. Zijata Mušića nije usvojen (26 glasova za, bez glasova protiv i 29 uzdržanih glasova). Amandman III. Zijata Mušića nije usvojen (24 glasa za, bez glasova protiv i 29 uzdržanih glasova). Amandman IV. Zijata Mušića nije usvojen (25 glasova za, bez glasova protiv i 28 uzdržanih glasova). Amandman V. Zijata Mušića nije usvojen (30 glasova za, bez glasova protiv i 28 uzdržanih glasova).

Sa 59 glasova za, jednim glasom protiv i 18 uzdržanih glasova, usvojen je Prijedlog Zakona o izmjenama i dopunama Zakona o penzijskom i invalidskom osiguranju.

1. **Godišnji izvještaj o poslovanju JP Željeznice FBiH d.o.o Sarajevo za 2019. godinu**

Godišnji izvještaj dostavio je predsjednik Uprave Javnog preduzeća, generalni direktor Enis Džafić.

Ipred Odbora za promet i komunikacije obrazlagao je Adin Huremović.

U raspravi su učestvovali: Miomirka Melank i direktor Džafić.

Sa 57 glasova za, bez glasova protiv i 13 uzdržanih glasova, usvojen je Godišnji izvještaj o poslovanju JP Željeznice FBiH d.o.o Sarajevo za 2019. godinu.

1. **Izvještaj o radu FERK-a za 2020. godinu**

Izvještaj je dostavila Regulatorna komisija za električnu energiju.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su učestvovali: Sanela Klarić, i ispred FERK-a Sanela Pokrajčić.

Sa 61 glasom za, bez glasova protiv i devet uzdržanih glasova usvojen je Izvještaj o radu FERK-a za 2020. godinu.

1. **Prijedlog Finansijskog plana –Budžeta FERK-a za 2022. godinu,**

Materijale je dostavila Regulatorna komisija za električnu energiju.

Ispred Odbora za energetiku, rudarstvo i industriju obrazlagao je Bahrudin Šarić

U raspravi su učestvovali: Sanela Klarić i Suad Kaknjo.

Sa 61 glasom za, bez glasova protiv i jednim uzdržanim glasom usvojen je Prijedlog Finansijskog plana –Budžeta FERK-a za 2022. godinu.

**17.Informacija Federalnog ministarstva energije, rudarstva i industrije u vezi povećanja cijena električne energije u Federaciji BiH,**

Informaciju je dostavila Vlada FBiH.

Informaciju su razmatrala nadležna radna tijela i dostavila izvještaje.

Ispred Vlade FBiH dodatno obrazloženje dao je Salko Balavac.

 U raspravi su učestvovali: Damir Mašić, Salko Zildžić, Sabina Ćudić, Suad Kaknjo, Bahrudin Šarić, Irfan Čengić, Sanela Klarić, Dževad Adžem, Nihad Čolpa, premijer Novalić i spred Udruženja poslodavaca Federacije BiH Adnan Smailbegović.

Predstavnički dom Primio je k znanju Informaciju Federalnog ministarstva energije, rudarstva i industrije u vezi povećanja cijena električne energije u Federaciji BiH.

Data je kratka pauza zbog konsultacija vezanih za zaključke.

Nakon karatke pauze, tajnik Doma pročitao je prijedlog zaključka Kluba zastupnika Naša stranka:

Zaključak I - Obavezujemo Vladu Federacije BiH da donese odluke kojima će ograničiti rast cijena elektrčine energije za privredna drustva koja se ne snabdijevaju u okviru univerzalne usluge, na način da povećanje cijene električne energije za pojedinog kupca u 2022. ne smije biti više od 20% u odnosu na ugovorenu cijenu koju je kupac imao na dan 1.9.2021. godine; nije usvojen (23 glasa za, jedan protiv i 37 uzdržanih glasova).

Zaključak II - obavezujemo Vladu Federacije BiH da hitno u zakonodavnu proceduru uputi Nacrt zakona o korištenju obnovljivih izvora energije, nije usvojen (46 glasova za, jedan protiv i 24 uzdržana glasa).

Zaključak III - obavezujemo Vladu Federacije BiH da na sjednici skupštine dioničara Elektroprivrede BiH glasa protiv isplate dobiti akcionarima, nije usvojen (20 za, četiri protiv i 30 uzdržanih glasova).

Zaključak IV - od Vlade Federacije BiH tražimo da obaveže Upravni odbor i Menadžment Elektroprivrede BiH da zadržanu dobit koriste namjenski za restruktuiranje i sanaciju rudnika, isplatu ranije nastalih obaveza rudnika i razvoj obnovljivih izvora energije, prije svega kao jednokratan podsticaj izgradnji prosumerskih postrojenja na porodičnnim kućama, nije usvojen (23 glasa za, šest glasova protiv i 31 suzdržani glas).

Zaključak V- od Vlade Federacije BiH tražimo da u potpunosti implementira tržišna pravila koja je donio Nezavisni operater sistema Bosne i Hercegovine, a koja je odobrila Regulatorna komisija za energiju u Federaciji Bosne i Hercegovine, nije usvojen (12 glasova za, jedan glas protiv i 46 uzdržanih glasova).

Zaključak VI - Od Vlade Federacije BiH tražimo da u saradnji sa Domom naroda Parlamenta FBiH, učini sve da Program o prestrukturiranja elektroenergetskog sektora u Federaciji BiH koji u tom domu čeka usvajanje već skoro pune dvije godine, bude u najskorije vrijeme razmatran i usvojen, nije usvojen (12 glasova za, jedan glas protiv i 51 uzdržani glas).

1. **Kvartalni izvještaj o dugu Q3/21,**

Kvartalni izvještaj odstavila je radi informiranja Vlada FBiH.

U raspravi niko nije učestvovao.

Predstavnički dom primio je k zanju Kvartalni izvještaj o dugu Q3/21.

**19.Prijedlog Rezolucije o osudi napada na ustavnopravni poredak države Bosne i Hercegovine, predlagač Klub zastupnika SDA,**

Prijedlog Rezolucije dostavio je Klub zastupnika SDA.

Ispred Kluba dodatno obrazloženje dao je Adnan Efendić.

U raspravi su učestvovali: Marijan Klarić, Irfan Čengić i Mario Mikulić.

Sa 56 glasova za, 12 glasova protiv i jednim uzdržanim glasom, usvojen je Prijedlog Rezolucije o osudi napada na ustavnopravni poredak države Bosne i Hercegovine.

Klub zastupnika HDZ BiH –HNS predložio je zaključak u vezi ove tačke dnevnog reda - Predstavnički dom Parlamenta Federacije BtH poziva sve relevantne političke subjekte na svim nivoima vrasti da poštuju kako presude Ustavnog suda BiH tako i presude Evropskog suda za ljudska prava koje se međusobno ne isključuju. Retorika sijanja straha, prijetnji i sukoba kojoj svakodnevno svjedočimo je apsolutno neprihvatljiva i ovim putem je oštro osuđujemo. Samo nastavak konstruktivnog dijaloga i postizanje zajedničkog kompromisa svih političkih subjekata može doprinijeti riješavanju političke krize i spriječiti nastavak daljnje diskriminacije naroda i građana ove zemlje. Predstavnički dom Parlamenta Federacije BiH poziva sve političke stranke u BiH da preuzmu političku odgovornost, te ulože maksimalne napore s ciljem nastavka pregovora o izmjenama Izbornog zakona jer je to jedini put koji vodi deblokiranju državnih i i federalnih institucija, a shodno time deblokira i nastavak euroatlanskog puta BiH. Potvrđuje da je konstitutivnost triju naroda i njihovo legitimno političko predstavljanje temeli Daytonskog - pariškog mirovnog sporazuma. Bilo kakvi pokušaji derogiranja konstitutivnosti koju je upavo Ustavni sud BiH označio kao natkrovljujućim načelom, kao i nasrtaji na legitimno političko predstavljanje, znače rušenje ustavnog poretka BiH i Daytonskog mirovnog sporazuma. Sve anomalije političkog sistema, koje se reflektuju kroz diskiminaciju i političku majorizaciju moraju biti otklonjene i usklađene kroz reformu izbornog zakonodavstva. Osuđujemo sve unitarističke i separatističke politike koje razgrađuju Daytonski mirovni sporazum i dovode u pitanje konstitutivnost naroda.Smatramo da iznošenje maksimalističkih zahtjeva i težnje za radikarnim promjenama Ustava nebitno s koje strane dolaze, dovode samo do daljnjeg produbljivanja kize, dovode do dodatnih podjela i narušavanja povjerenja među narodima i građanima, a koji nije usvojen (14 glasova za, 48 glasova protiv i devet uzdržanih glasova).

**20.Zaključak u vezi preusmjeravanja sredstava iz Budžeta FBiH za 2021. godinu za liječnje djece oboljele od karcinoma, predlagač Sanela Prašović-Gadžo,**

Prijedlog Zaključka predložila je zastupnica Sanela Prašović-Gadžo.

U raspravi su učestvovali: Asim Kamber, Damir Mašić, Sanela Prašović-Gadžo i premijer Fadil Novalić.

Na osnovu pojedinačnog izjašnjavanja nije usvojen Prijedlog Zaključaka u vezi preusmjeravanja sredstava iz Budžeta FBiH za 2021. godinu za liječnje djece oboljele od karcinoma , 42 glasa za, bez glasova protiv i 12 uzdržanih glasova.

Pod tačkom **21. – Izbori i imenovanja,** nije bilo materijala za razmatranje.

Predsjedavajući je zaključio rad 28. redovne sjednice u 21.24.

Transkript i prijepis transkripta sjednice čine sastavni dio Zapisnika.

 SEKRETAR PREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović